पूर्व सीएम अशोक गहलोत आज आएंगे
पूर्व सीएम अशोक गहलोत की जैसलमेर यात्रा को लेकर शनिवार को कांग्रेस भवन में बैठक आयोजित की गई। गहलोत रविवार की शाम 4 बजे जैसलमेर पहुंचेंगे और यहां से सीधे ही तनोट के लिए रवाना होंगे। दो दिवसीय दौरे के दौरान वे रात्रिकालीन विश्राम सर्किट हाउस में करेंगे। सोमवार को सुबह 10 बजे हनुमान चौराहा पर आमसभा को संबोधित करेंगे।
इसी कड़ी में आमसभा को सफल बनाने के लिए शनिवार को आयोजित बैठक में कांग्रेस के पदाधिकारियों ने विचार विमर्श किया। बैठक में आह्वान किया गया कि आमसभा में अधिक से अधिक लोगों की मौजूदगी रहे। पूर्व सीएम की यात्रा को लेकर जोर शोर से तैयारियां करने पर चर्चा की गई और सभी को अलग अलग जिम्मेदारियां सौंपी गई।
इस बैठक में जिला प्रमुख अंजना मेघवाल, पूर्व विधायक शाले मोहम्मद, मुल्तानाराम बारूपाल, जिलाध्यक्ष रावताराम, अमरदीन, दिनेशपालसिंह, राणसिंह चौधरी, उम्मेदसिंह, अशोक तंवर, खटन खां, देवकाराम माली, मेघराज परिहार, पर्बतसिंह, पवन सुदा सहित कई पदाधिकारी मौजूद थे।
mar_Deva hin_Deva hin_Deva awa_Deva